న్యూఢిల్లీ: కేంద్ర పర్యావరణ సహాయ మంత్రి అనిల్ మాదవ్ దవే హఠాన్మరణం చెందారు.  61 యేళ్ల దవే గత కొద్ది నెలలుగా అనారోగ్యంతో బాధపడుతున్నారు. కాగా గత రాత్రి వరకు ప్రధానమంత్రి నరేంద్ర మోదీతో చర్చలు జరిపిన ఆయన... అకస్మికంగా మృతి చెందడంతో ప్రధాని తీవ్ర దిగ్భ్రాంతికి గురయ్యారు. అత్యంత గౌరవనీయమైన మిత్రుడు అకాల మరణానికి గురికావడం తనను కలచి వేసిందంటూ ఆయన ట్విటర్ ద్వారా సంతాపం ప్రకటించారు. గురువారం ఉదయం ప్రధాని ట్విటర్లో స్పందిస్తూ... ‘‘అనిల్ మాధవ్ దవేతో నిన్న సాయంత్రం వరకు పలు కీలక అంశాలపై మాట్లాడుతూనే ఉన్నాను. ఆయన మృతి వ్యక్తిగతంగా నాకు తీరని లోటు.. పర్యావరణ పరిరక్షణ అంటే ఆయనకు ప్రాణం..నిబద్ధత గల ప్రజా సేవకుడిగా అనిల్ మాధవ్ దవే ఎప్పటికీ గుర్తుండిపోతారు... ’’ అని పేర్కొన్నారు. గతేడాది జూలై 6న దవే కేంద్ర పర్యావరణ, అటవీ శాఖ సహాయమంత్రిగా బాధ్యతలు చేపట్టారు. ఆయన మృతిపట్ల పలువురు మంత్రులు, ముఖ్యమంత్రులు సంతాపం ప్రకటించారు.
newdhilly: kendra paryaavarana sahaya mantri anil madav dave hataanmaranam chendaaru.  61 yella dave gatha koddi nelalugaa anaarogyamtho baadhapadutunnaaru. kaga gatha raatri varaku pradhaanamantri narendra modiitoe charchalu jaripina aayana... akasmikamgaa mruti chendadamto pradhaani teevra digbhraantiki gurayyaru. atyanta gouravaneeyamaina mitrudu akaala maranaaniki gurikavadam tananu kalachi vesindantu aayana twiter dwara santaapam prakatinchaaru. guruvaram udayam pradhaani twiterlo spandistuu... ‘‘anil madhav davetho ninna saayantram varaku palu keelaka amsaalapai maatlaadutuunae unnaanu. aayana mruti vyaktigatamgaa naaku teerani lotu.. paryaavarana parirakshana ante aayanaku praanam..nibaddhata gala praja sevakudigaa anil madhav dave eppatiki gurtundipotaru... ’’ ani perkonnaru. gatedadi juulai 6na dave kendra paryaavarana, atavi saakha sahaayamantrigaa baadhyatalu chepattaru. aayana mruthipatla paluvuru mantrulu, mukhyamantrulu santaapam prakatinchaaru.